Paaril korral nädalas mõnes täitsa suvalises pubitüüpi asutuses meie linnas leiab aset uskumatu  metamorfoos. Välja õhtut veetma tulnud inimesed (taaskord soost ja vanusest sõltumata) joovad ära paar õlut või rumm/kokat ja siis läheb lahti. Salsa! See võib olla mingi ebamäärase välimusega tünjas taat, kes otsa lahti teeb - ja gasellist kaunitar allub koheselt tema kutsele. Ning siis on paare terve põrand täis! Ausalt, ma ei saa sellest ikka veel üle (ning eesti külaliste nägudel olen näinud veelgi suuremat jahmatust), kui see juhtub. Oleme neid, suu lahti, lihtsalt vahtinud ning jõudnud otsusele, et ei õpi  iial, mitte iial nii tantsima nagu näiteks see tüüp, kes võib vabalt olla lihtsalt tunked seljast visanud torumees. ¡Que arte tienes!